**Национална служба за запошљавање**

**Корисне информације у вези захтева за слободан приступ тржишту рада у Републици Србији**

Национална служба за запошљавање као јавна служба за запошљавање Републике Србије обавља послове запошљавања и  пружа услугe тражиоцима запослења и пoслoдавцима. Уколико се определите за пружање помоћи у запошљавању од стране јавне службе за запошљавање Републике Србије, регистрацијом на сајту Националне службе за запошљавање [https://www.nsz.gov.rs/employee](https://www.nsz.gov.rs/employee%20) добијате могућности:

* персонализоване регистрације на матерњем језику
* информисања о великом броју слободних радних места на територији целе Републике Србије
* да Вас примети и контактира велики број послодаваца
* детаљне претраге слободних радних места, по свим релевантним критеријумима
* информисања о слободним радним местима које послодавци оглашавају у филијалама Националне службе
* корисне савете на тему тражења посла и представљања послодавцу (писање радне биографије и интервју са послодавцем)
* информисања о свим осталим активностима Националне службе
* статистичке показатеље о понуди и потражњи на тржишту рада у Републици Србији
* приступ бази актуелних законских прописа везаних за тржиште рада
* Ваши лични подаци имаће пуну заштиту од злоупотребе података

Све услуге Националне службе за запошљавање су бесплатне.

Зa све додатне информације и подршку у тражењу посла можете контактирати Националну службу за запошљавање путем мејл адресе: [openbalkan@nsz.gov.rs](file:///C:\Users\Jelena\AppData\Local\Microsoft\Windows\INetCache\Content.Word\openbalkan@nsz.gov.rs)